ขอคำแนะนำหน่อย MSCI Index คืออะไร และ นำไปใช้เพื่อวัตถุประสงค์อะไรได้บ้าง
MSCI Index เป็นดัชนีอ้างอิงของบริษัท Morgan Stanley Capital International (MSCI) ซึ่งเป็นบริษัททำดัชนีราคาหุ้นชั้นนำของโลก การวิเคราะห์ความเสี่ยงและผลการดำเนินงานของพอร์ตการลงทุน รวมไปถึงเครื่องมือเกี่ยวกับธรรมาภิบาล สำหรับนักลงทุนสถาบันและกองทุน Hedge fund ต่าง ๆ นั่นเอง

โดยสิ่งที่ทำให้ MSCI คุณหูคุ้นตานักลงทุนคงหนีไม่พ้นดัชนีราคาหุ้นต่าง ๆ ที่ทางหน่วยงานได้จัดทำขึ้นมามากมาย อีกทั้งยังมีชื่อชั้นที่พ่วงติดมาด้วยอย่าง Morgan Stanley หนึ่งในธนาคารอันดับต้น ๆ ของสหรัฐฯ ที่มีชื่อเสียง 

จุดเด่นสำคัญหลัก ๆ ของดัชนี MSCI คือ ดัชนีหุ้นที่หลากหลายกระจายไปทั่วภูมิภาคและธีม มีสินทรัพย์ต่าง ๆ หลากหลาย ใช้สำหรับค้นหาโอกาสในการลงทุนและนำนเสนอได้อย่างดีเยี่ยม โดยมีตั้งแต่ดัชนีพื้นฐานอย่าง MSCI World Index (ดัชนีหุ้นโลก) ซึ่งมีให้เห็นกันโดยทั่วไปในหมู่การลงทุน หรือจะเป็นดัชนีแหวกแนวอย่าง MSCI World Women Leadership’s Index ซึ่งเป็นดัชนีที่นำหุ้นขนาดกลางและขนาดใหญ่จาก 23 ประเทศพัฒนาแล้ว ที่ให้ความสำคัญกับความหลากหลายทางเพศในหมู่ผู้นำองค์กรและบอร์ดบริหาร

ซึ่งความครบ ครอบคลุม รวมถึงไอเดียที่มีความสดใหม่ของดัชนีหุ้นจาก MSCI เป็นสิ่งที่ทำให้เหล่านักลงทุน นักวิเคราะห์ รวมถึงผู้จัดการกองทุน เลือกใช้ข้อมูลจากหน่วยงานดังกล่าวนั่นเอง
MSCI สามารถนำไปใช้เพื่อวัตถุประสงค์อะไรได้บ้าง
สามารถนำมาใช้เป็นเกณฑ์เทียบเคียงหรือ Benchmark สำหรับวัดผลการดำเนินงานของกองทุน หรือการลงทุนของตนเองได้ ตัวอย่างเช่น เราบอกตัวเองว่าเราเป็นนักลงทุนหุ้นเติบโต สิ่งหนึ่งที่ใช้วัดผลงานตัวเราเองว่าประสบความสำเร็จหรือไม่ ก็อาจนำผลตอบแทนพอร์ตตนเองมาเทียบกับดัชนี MSCI ที่ย้อนหลังกี่ปีก็ว่ากันไป
นำมาใช้หาไอเดียการลงทุนในธีม ประเทศต่าง ๆ และหุ้นที่มีขนาดหลากหลาย สำหรับนักลงทุนที่ใช้ปัจจัยทางด้านราคามาเกี่ยวข้อง เช่น ใช้ดูโมเมนตัมราคาของธีมการลงทุนต่าง ๆ เพื่อนำมาประกอบการตัดสินใจ
ใช้ดูสัดส่วนการลงทุนตามภูมิภาคหรือเซ็กเตอร์หุ้นต่าง ๆ เช่น หากคนพูดถึงดัชนีหุ้นโลก เราอาจจะเสิร์ชหา MSCI World Index ว่า มีหุ้นอะไรประกอบอยู่บ้าง และอาจนำไปต่อยอดการลงทุนของตนเอง หรือใช้เทียบกับกองทุนที่เราจะลงทุน
ใช้สำหรับดูปัจจัยต่าง ๆ ของเซ็กเตอร์ที่เราสนใจจะลงทุนเฉพาะกลุ่ม
การวิเคราะห์ทางการเงิน & เศรษฐศาสตร์การเงิน,ความรู้ทางการเงิน,ตลาดการเงิน & ผลิตภัณฑ์และบริการทางการเงิน